ขนมจีนเมืองคอน หรือข้าวแกงปักษ์ใต้เมืองคอน เป็นร้านเดียวกันนะค่ะ ร้านนี้อยู่เลยโครงการThe circle นิดหน่อย และอยู่ติดร้านอาหารยกยอ ร้านขนมจีนเมืองคอนนี้ขายอาหารใต้ รสชาติค่อนข้างจัด เผ็ดนำ, เค็มนำ หวานเจี๊ยบ ในแต่ละเมนูของอาหารค่ะ ร้านตกแต่งโล่งๆ มีที่นั่งค่อนข้างเยอะค่ะ เปิด 6โมงเช้า ถึงบ่าย4 โมงเย็น 
ปกติถ้าแถวถนนราชพฤกษ์นี้ที่ขายอาหารใต้ จะมีร้านนี้ที่ดังและร้านแม่แดง ซึ่งร้านแม่แดงอยู่อีกฝั่งถนนค่ะ (ร้านแม่แดง ปลาทู/ปลาทอด จะค่อนข้างอร่อยกว่า มีทั้งปลาเปรี้ยวหวาน และปลาทูซีอิ้ว แต่อาหารจะมีน้อยกว่าร้านขนมจีนเมืองคอนเยอะทีเดียว

กลับมาที่ร้านค่ะ วันนี้มาช่วงบ่าย3 อาหารพวกปลาจะหมดแล้วค่ะ แต่ยังมีอีกหลายเมนูดังของทางร้านที่ยังไม่หมด จะมีพวกหมูสามชั้นทอด , ปลารากกล้วยทอดกรอบ เคี้ยวมันๆดี และกุ้งแห้งหวาน (แต่ส่วนตัวไม่ค่อยโปรดนัก เพราะหวานไปหน่อย แต่กุ้งตัวใหญ่จัง)

จานเด็ดส่วนตัวชอบ แกงขี้เหล็ก , วันนี่ได้ทานแกงขี้เหล็กหอยแครง อร่อย เผ็ด ดี รสชาติเครื่องแกงเข้มข้น, คั่วกลิ้งหมู, ส่วนคุณพ่อชอบคั่วกลิ้งเนื้อแบบเปียก

ราคา ข้าวราด1อย่าง40.-, ข้าวราด2อย่าง 50.-
กับข้าว 50.- 
ทานไปเหงื่อตกไปทั้งร้อนอากาศ และเผ็ดร้อนอาหาร